EkBass/fiwiki-20250220-pages-articles huggingface dataset:
Sojuz TM-28

Sojuz TM-28 oli Venäjän avaruusjärjestön miehitetty lento Mir-avaruusasemalla. Laukaisu Sojuz-kantoraketilla Baikonurin kosmodromilta tapahtui 13. elokuuta 1998 kello 9:43 UTC ja aluksen paluu maahan 28. helmikuuta 1999 kello 2:14 UTC. ==Miehistö== Laukaistiin: *Gennadi Padalka, Venäjän avaruusjärjestö *Sergei Avdejev,Venäjän avaruusjärjestö *Juri Baturin,Venäjän avaruusjärjestö Laskeutuivat *Gennadi Padalka, Venäjän avaruusjärjestö *Ivan Bella, Slovakia ==Rata== *Perigeum 190 km *Apogeum 238 km *Inklinaatio 51,6° *Periodi 88,5 minuuttia ==Lähteet== Luokka:Sojuz-ohjelma Luokka:Miehitetyt avaruuslennot Luokka:Vuoden 1998 avaruustoiminta Luokka:Vuoden 1999 avaruustoiminta
Valko-Venäjän vaakuna

Valko-Venäjän vaakuna on Valko-Venäjän tunnus lipun ja kansallislaulun ohella. Se otettiin käyttöön vuonna 1995 presidentti Aljaksandr Lukašenkan järjestämän kansanäänestyksen perusteella. Se pohjautuu vanhaan neuvostoaikaiseen vaakunaan sillä erotuksella, että nykyiset värit ovat kirkkaammat, sirppi ja vasara -tunnuksen tilalla on maan rajojen muotoinen piirros ja aiemmin tekstein varustetut punaiset reunanauhat on korvattu maan nykyisen lipun värisin nauhoin, poikkeuksena alimmaisen nauhan teksti, jota on vain muutettu. Yhdistävänä tekijänä ovat edelleen keskellä ylhäällä loistava punainen tähti, maatalouden hyvinvointia sosialistisissa vaakunoissa perinteisesti korostavat viljapitkot, sekä yleinen rakenteen samankaltaisuus. == Aiempi vaakuna == Valko-Venäjän historiallista vaakunaa kutsutaan Pahonjaksi (). Siinä on punaisella taustalla ritari, joka ratsastaa hopeisella hevosella ja pitää hopeista miekkaa kädessään. Ritarilla on lisäksi hopeinen kilpi, jossa on kultainen risti. Pahonja oli vaakunana alun perin vuonna 1366. Sitä käytettiin, kunnes Venäjä liitti Valko-Venäjän ja Liettuan itseensä vuonna 1795. Vaakuna koki uuden tulemisen vuonna 1918, kun Valko-Venäjän kansallinen tasavalta käytti sitä. Viimeksi Pahonjaa käytettiin vuosina 1991–1995, kun Valko-Venäjä oli itsenäistynyt Neuvostoliitosta. Oppositiopuolueet käyttävät sitä yhä protestina Aljaksandr Lukašenkan hallintoa vastaan. == Katso myös == *Valko-Venäjän sosialistisen neuvostotasavallan vaakuna *Valko-Venäjän lippu ==Lähteet== Vaakuna Luokka:Valtioiden vaakunat
Sojuz TM-27

Sojuz TM-27 oli Venäjän avaruusjärjestön miehitetty lento Mir-avaruusasemalla. Laukaisu Sojuz-kantoraketilla Baikonurin kosmodromilta tapahtui 29. tammikuuta 1998 kello 16:33 UTC ja aluksen paluu maahan 25. elokuuta 1998 kello 5:24 UTC. ==Miehistö== Laukaistiin: * Talgat Musabajev, Venäjän avaruusjärjestö * Nikolai Budarin, Venäjän avaruusjärjestö * Léopold Eyharts, ESA, Belgia Laskeutuivat * Talgat Musabajev, Venäjän avaruusjärjestö * Nikolai Budarin, Venäjän avaruusjärjestö * Juri Baturin, Venäjän avaruusjärjestö ==Rata== *Perigeum 382 km? *Apogeum 390 km? *Inklinaatio 51,6° *Periodi noin 90 minuuttia ==Lähteet== Luokka:Sojuz-ohjelma Luokka:Miehitetyt avaruuslennot Luokka:Vuoden 1998 avaruustoiminta
N-amyyliasetaatti

N-amyyliasetaatin kemiallinen kaava on C7H14O2 ja rakennekaava CH3COO(CH2)4CH3. n-amyyliasetaatista käytetään myös nimityksiä pentyyliasetaatti, etikkahappoamyyliesteri tai etikkahapon pentyyliesteri. N-amyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 130,2 g/mol, sulamispiste −71 °C, kiehumispiste 149 °C, tiheys 0,88 g/cm3, liukenee huonosti veteen, leimahduspiste 25 °C c.c., itsesyttymislämpötila 360 °C ja CAS-numero 628-63-7. Yhdistettä esiintyy kukkien tuoksuissa ja semiokemikaalina eliöiden viestinnässä. N-amyyliasetaatti syövyttää monia muoveja. == Valmistus ja käyttö == n-Amyyliasetaattia valmistetaan etikkahapon ja pentanolin välisellä esteröintireaktiolla. Yhdistettä käytetään hajusteissa sekä liuottimena lakoissa, valokuvien kehityksessä ja uuttoliuottimena penisilliinien tuotannossa.Raj Sakamuri: Esters, Organic, Kirk-Othmer Encyclopedia of Chemical Technology, John Wiley & Sons, New York, 2003. Viitattu 25.04.2013 == Katso myös == *Isoamyyliasetaatti *Sek-amyyliasetaatti == Lähteet == == Aiheesta muualla == * *PubChem: Amyl acetate *Human Metabolome Database (HMDB): Pentyl acetate *ChemBlink: Amyl acetate *Dr. Duke's Phytochemical and Ethnobotanical Databases: Amyl acetate *Pherobase: Floral Compound - amylacetate *Pherobase: Semiochemical - amylacetate Luokka:Asetaatit
Perintätoimisto

Perintätoimistolla tarkoitetaan yritystä, joka on keskittynyt yksityishenkilöiden tai muiden yritysten ja yhdistysten velkojen perimiseen. Tällaisia perittäviä voivat olla kaikki palveluun tai tuotteeseen liittyvät asiat. Suomessa perintätoimistolla täytyy olla voimassa oleva perintälupaVoimassa olevat perintäluvat.. Yleensä palvelut kattavat laskutus- ja muistutuspalvelut, vapaaehtoisen ja oikeudellisen perinnän sekä erilaisia luotonhallintaan liittyviä palveluita. Yrityksille tarjotaan kansainväliseen perintään liittyviä palveluita ja jälkiperinnän seurantaa. Perintätoimistot ovat laajentaneet toimintaansa myös ulos perinteisiltä toimialueiltaan. Nykyään ne tarjoavat palveluitaan myös asiakkaan valintaan ja luottopäätöksen tekemiseen. Ne myös ostavat saatavia yrityksiltä ja yksityisiltä. Alan suurimmat toimijat Suomessa ovat ulkomaalaiset Intrum Justitia ja Lindorff Oy, jotka yhdistivät toimintansa kesällä 2017Perintäalan jättiläinen syntyi. Kauppalehti.. Suomen markkinoilla yritykset jatkavat kuitenkin kilpailijoina. Suomen toiseksi suurin perintätoimisto on Vaasassa vuonna 1991 perustettu OK Perintä OK Perintä, joka on nykyään osa kansainvälisillä markkinoilla toimivaa norjalaista B2Holding-konsernia. Suurimmat kotimaiset toimijat kuuluvat Suomen perimistoimistojen liittoon.Tarkasta tietosi perintäyhtiöiden rekistereistä. Kuningaskuluttaja 16.5.2005. Suurimmat toimijat toimivat useissa Euroopan maissa, liikevaihdot ovat useita satoja miljoonia euroja vuodessa ja useat toimijat on listattu pörssiin. Toimijoita valvoo muun muassa Kilpailu- ja kuluttajavirasto. ==Lähteet== ==Aiheesta muualla== * Suomen Perimistoimistojen Liitto ry * Perintätekijät, artikkeli perintätoimistojen työstä Apu-lehdessä Luokka:Perintätoimi
The Commitments

The Commitments on Alan Parkerin ohjaama elokuva vuodelta 1991. Se perustuu Roddy Doylen samannimiseen romaaniin. Suurin osa näyttelijöistä oli tuntemattomia, ja heitä valittaessa painotettiin enemmän musikaalisuutta kuin näyttelemistä. Osa yhtyeen jäsenistä perusti elokuvan jälkeen yhtyeen nimeltä The Commitments. Elokuva toi rhythm and bluesin uuden sukupolven tietoisuuteen samalla tavalla kuin The Blues Brothers oli tehnyt 1980-luvulla. Vuonna 2005 The Commitments äänestettiin kaikkien aikojen parhaaksi irlantilaiseksi elokuvaksi.http://www.thecommitments.net/pdf_files/best_film.pdf (pdf) Vuonna 1999 British Film Instituten kyselyssä se äänestettiin kaikkien aikojen 38. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list BBC News. 23.12.1999. Viitattu 27.7.2016. == Juoni == Jimmy Rabbitte haluaa maailman parhaan yhtyeen manageriksi, ja hänellä on mielessään vain yhdenlainen musiikki: soul. Kyllästyneenä irlantilaisen musiikin tasoon hän kokoaa vanhanaikaisen dublinilaisen soul-yhtyeen Otis Reddingin, Aretha Franklinin ja Wilson Pickettin perinteen mukaan. Jimmy pitää koelaulut vanhempiensa talossa ja kerää pian yhteen joukon nuoria muusikoita. Ainoan muusikkoveteraanin Joey ”The Lips” Faganin avulla Jimmy alkaa koulia yhtyeen jäsenistä esiintymiskelpoisia. == Yhtyeen jäsenet == == Lähteet == == Aiheesta muualla == * Viralliset sivut * DVD:n viralliset sivut Luokka:Vuoden 1991 elokuvat Luokka:Irlantilaiset elokuvat Luokka:Musiikkielokuvat Luokka:BAFTA Film Award -palkitut elokuvat Luokka:Alan Parkerin ohjaamat elokuvat
Irvine Welsh

pienoiskuva|Irvine Welsh vuonna 2006. Irvine Welsh (s. 27. syyskuuta 1958 Leith, Edinburgh, Skotlanti) on skotlantilainen kirjailija. Hänen tunnetuin teoksensa on Trainspotting, josta tehtiin elokuva vuonna 1996. Vuonna 2021 hänen romaanistaan Crime tehtiin tv-sovitus 6 jaksossa. == Bibliografia == *Trainspotting (Trainspotting, 1993) *The Acid House (1994) *Marabou Stork Nightmares (1995) *Ecstasy: Three Tales of Chemical Romance (1996) *Paska (Filth, 1998) *Liima (Glue, 2001) *Porno (Porno, 2002) *Mestarikokkien sänkykamarisalaisuudet (The Bedroom Secrets of The Master Chefs, 2006) *Crime (2008) *You'll Have Had Your Hole (näytelmä) *"Dose" (puolen tunnin televisio- ohjelma BBC:lle, käsikirjoitettu Dean Cavanaghin kanssa) *The Acid House (elokuvakäsikirjoitus) == Lähteet == == Aiheesta muualla == * Irvine Welshin esittely Otavan kotisivuilla Luokka:Skotlantilaiset kirjailijat Luokka:Vuonna 1958 syntyneet Luokka:Elävät henkilöt
Moskovan ilmailuinstituutti

Moskovan ilmailuinstituutti (, lyh. МАИ, MAI) on teknillinen korkeakoulu Moskovassa Venäjällä. Instituutilla on kansallisen tutkimusyliopiston status. == Tausta == Instituutti perustettiin 29. elokuuta 1930, jolloin useita Moskovassa sijainneita ilmailuinstituutteja yhdistettiin. Tarkoitus oli muun muassa saada TsAGI:n tutkimustulokset lentokoneteollisuuden käyttöön. Yliopiston ensimmäisiä ja kuuluimpia professoreja olivat lentokonesuunnittelijat Andrei Tupolev, Artjom Mikojan ja Aleksandr Jakovlev. Opetus laajeni pian lentokoneista niiden käytön talouteen ja lentokoneiden laitteisiin. Juuri ennen toista maailmansotaa opetukseen tuli myös varusteluteollisia aineita ja 1960-luvun alussa avaruustekniikkaa. Vuonna 2004 yliopistossa oli 2 000 professoria, apulaisprofessoria ja lehtoria. Muita työntekijöitä on 4 000 henkeä. Oppilaita on noin 14 000\. Professori Anatoli Geraštšenko on johtanut ilmailuinstituuttia vuodesta 2007. == Opetus == Opetusta annetaan sekä päivällä että erikseen iltaopiskelijoille. Tutkinnon suoritus kestää 5 vuotta. Venäläisille opetus on ilmaista, ulkomaalaisille se maksaa noin 5 000 dollaria vuodessa. Yliopiston kirjastossa on noin kolme miljoonaa ilmailualan teosta. Opiskelijoilla on mahdollisuus opetella opintojensa aikana lentämään. == Aiheesta muualla == * Moskovan ilmailuinstituutin kotisivut Luokka:Venäjän ilmailu Luokka:Moskovan yliopistot ja korkeakoulut
Zagrebin eläintarha

Zagrebin eläintarha on Kroatian pääkaupungissa Zagrebissa sijaitseva eläintarha, joka avattiin virallisesti 27. kesäkuuta 1925. Zagrebin eläintarha koostui alun perin vain kolmesta ketusta ja kolmesta pöllöstä, mutta vuonna 1971 siellä oli edustettuina jo 159 eri lajia. Vuonna 1989 lajeja oli 129 ja yksilöitä 601. Eläintarhaa on uudistettu vuodesta 1990 lähtien. Zagrebin eläintarha sijaitsee saarella eräällä Maksimir-puiston järvistä. Sen pinta-ala on noin 28 aaria. http://www.zagreb- life.com/play/entertainment_details/19-Zoo_Zagreb Eläintarhan johtajana on vuodesta 1994 lähtien toiminut Dr. Mladen Anić. Vuonna 2005 muutama tyhjä häkki avattiin yleisölle, jotta kävijät tietäisivät, millaista on olla ahtaissa häkeissä, epäinhimillisissä oloissa. == Lähteet == == Aiheesta muualla == * Viralliset sivut , Luokka:Zagreb Luokka:Eläintarhat
Neversoft

Neversoft tai Neversoft Entertainment oli yhdysvaltalainen pelitalo, jonka perustivat Joel Jewett, Mick West ja Chris Ward vuonna . Parina ensimmäisenä vuonna Neversoft ei julkaissut suosittuja pelejä, mutta vuonna 1998 tiimi alkoi tehdä ensimmäistä Tony Hawkia. Ennen Tony Hawk`s Pro Skaterin julkaisua Activision osti Neversoftin osakekannan. Tästä alkoi Neversoftin voittokulku, johon kuuluu Tony Hawk -sarja ja Gun. Vuonna 2014 pelitalo sulatettiin Infinity Wardiin. http://www.giantbomb.com/articles/infinity-ward-neversoft- merging-into-single-super-studio/1100-4909/ ==Julkaistut pelit== *Apocalypse *MDK (PlayStation-versio) *Skeleton Warriors *Spider-Man *Tony Hawk's Pro Skater *Tony Hawk's Pro Skater 2 *Tony Hawk's Pro Skater 3 *Tony Hawk's Pro Skater 4 *Tony Hawk's Underground *Tony Hawk's Underground 2 *Tony Hawk's American Wasteland *Gun *Tony Hawk's Project 8 *Guitar Hero III: Legends of Rock ==Lähteet== ==Aiheesta muualla== * Profiili MobyGamesissä *Kotisivu Luokka:Entiset yhdysvaltalaiset videopeliyritykset Luokka:Activision
Tunteet pelissä

Tunteet pelissä (One Tree Hill) on Mark Schwahnin luoma yhdysvaltalainen nuortensarja, joka alkoi 23. syyskuuta 2003 The WB Television Networkillä. Viimeinen jakso esitettiin Yhdysvalloissa 4. huhtikuuta 2012. Sarjan tunnusmusiikki on Gavin DeGraw’n kappale ”I Don’t Want to Be”, mutta se poistettiin viidennellä kaudella kokonaan. Sarjaa kuvattiin Wilmingtonissa, Pohjois-Carolinassa. Yhdysvalloissa sarjaa seurasi keskimäärin 4,3 miljoonaa ihmistä viikoittain, ja se on voittanut Teen Choice -palkinnon. Suomessa sarja esitettiin välillä 2. tammikuuta 2005 – 27. kesäkuuta 2014. == Näyttelijät == == Tuotantokaudet == == DVD-julkaisut == Kausi Julkaisupäivät Suomi Yhdysvallat, Kanada Iso-Britannia Australia Ensimmäinen 17.5.2006 25.1.2005 5.9.2005 1.2.2006 Toinen 28.6.2006 13.9.2005 10.4.2006 6.9.2006 Kolmas 14.2.2007 26.9.2006 23.10.2006 4.7.2007 Neljäs 27.1.2010 18.12.2007 7.4.2008 4.6.2008 Viides (tuonti) 26.8.2008 6.10.2008 1.4.2009 Kuudes (tuonti) 25.8.2009 5.10.2009 3.2.2010 == Musiikki == Musiikki on suuressa roolissa Tree Hillin maisemissa. Suuri osa jaksoista on nimetty kappaleiden mukaan, ja sarjassa vierailee usein kuuluisia artisteja ja yhtyeitä, kuten Gavin DeGraw, Sheryl Crow, Michelle Branch, The Wreckers, Tyler Hilton, Jimmy Eat World, The Honorary Title, Fall Out Boy, Angels & Airwaves, Nada Surf, Jack's Mannequin, Michelle Featherstone, Lupe Fiasco, Bear Lake, ja Within Reason. Yhdysvalloissa on julkaistu kolme sarjan soundtrackia: One Tree Hill - Music From The WB Television Series, Vol. 1, Friends with Benefit: Music from the Television Series One Tree Hill, Volume 2 ja The Road Mix: Music from the Television Series One Tree Hill, Volume 3. == Lähteet == == Aiheesta muualla == * Luokka:2000-vuosikymmenen yhdysvaltalaiset draamasarjat Luokka:2010-luvun yhdysvaltalaiset nuortendraamasarjat Luokka:The WB:n televisio-ohjelmat Luokka:The CW:n televisio-ohjelmat
Numero 1

Numero 1 on suomalaisen rock-yhtye Eero ja Jussi & The Boysin studioalbumi. Albumi oli myös ensimmäinen suomalaisen rockbändin tekemä LP-levy. Levy sisältää kaikki aiemmin singlenä julkaistut biisit. Näistä Salaisuuteni, Route 66 ja Kaikki rakkauteni äänitettiin uudelleen tätä LP:tä varten. == Kappaleet == # Tahdon saaren - 2.45 # Poison Ivy - 2.25 # Sen vuoksi - 2.33 # Hello Josephine - 2.11 # Salaisuuteni - 2.39 # That Lucky Old Sun - 3.18 # Mosse - 3.09 # Route 66 - 2.19 # Liisan koira - 3.21 # I Got a Woman - 2.40 # Kaikki rakkauteni - 2.01 # Stormy Monday Blues - 4.10 # Kaunis nainen - 2.47 # So Glad You're Mine - 1.43 # The Enchanted Sea - 1.48 # Pipeline - 2.13 == Soittajat == * Eero Raittinen - laulu, rummut * Jussi Raittinen - laulu, rytmikitara, piano, soolokitara * Kaj Westerlund - soolokitara, piano * Rauno Lehtinen - piano, urut, basso * Lasse Kvist - basso * Harry Sjöberg - basso * Ilkka Luukkonen - tamburiini == Kirjallisuutta == * == Aiheesta muualla == * Rytmimusiikin Syke: Numero 1 Luokka:Vuoden 1965 esikoisalbumit Luokka:The Boysin albumit
Iranilainen ajanlasku

Iranilainen ajanlasku eli persialainen kalenteri on käytössä Iranissa ja Afganistanissa. Se otettiin käyttöön Persiassa vuonna 1925, ja Afganistan omaksui kalenterin 1957. Persialainen kalenteri on aurinkokalenteri, joka noudattaa tähtitieteellisiä vuodenaikoja. Ajanlaskun nollavuodeksi on valittu 622 jaa., jolloin profeetta Muhammad islamilaisen kertomusperinteen mukaan siirtyi Mekasta Medinaan (Hidžra). Vuodenvaihde on ajoitettu kevätpäiväntasaukseen. Persialaisen kalenterin vuoden ensimmäinen päivä on gregoriaanisessa kalenterissa yleensä maaliskuun 21. päivä, joinain vuosina 20. maaliskuuta. Iranilaisen ajanlaskun vuodessa on 12 kuukautta, joista kuuden ensimmäisen kuukauden pituus on 31 päivää, viiden seuraavan 30 päivää ja viimeisen 29 tai 30 päivää. Kalenterissa käytetään persialaisia (farsinkielisiä) horoskooppinimiä kuukausien niminä. Iranilaisen ajanlaskun vuosiluku voidaan osoittaa lyhenteellä AP (Anno Persico). Siirrettäessä AP- vuotta gregoriaaniseen kalenteriin persialaiseen kalenterin kymmenen ensimmäisen kuukauden aikana vuosilukuun lisätään 621 vuotta ja kahden viimeisen kuukauden aikana 622 vuotta. Vuoden alun ja eri kuukausien alkamispäivät voi katsoa jostain tai laskea. Esimerkiksi vuonna 1391 AP persialaisen kalenterin vuoden ensimmäinen päivä osuu maaliskuun 20. päiväksi ja seuraavana vuonna maaliskuun 21. päiväksi, jolloin persialaisen kalenterin vuosi 1391 vastaa ajanjaksoa 20.3.2012–20.3.2013 gregoriaanisen kalenterin mukaan. Modernissa persialaisessa ajanlaskussa on 2820 vuoden karkausvuosisykli, jolle jaksolle osuus 21 kappaletta 128 vuoden lyhyempää jaksoa ja johon karkausvuosisykliin osuu 683 karkausvuotta. Ajanlaskussa vuoden keskipituus on 365,2422 vuorokautta. ==Aiempia ajanlaskuja Persiassa== Esi-islamilaisella kaudella muinaisessa Persiassa käytettiin babylonialaiseen tapaan kuu-aurinkokalenteria. Vuodessa oli 12 kuukautta, ja kuukauden mitta oli 30 päivää. Vanhoissa persialaisissa kirjoituksissa on säilynyt kahdeksan kuukauden nimet. Kuukauden päivillä oli numerot muttei nimeä. Kuu- aurinkokalenteria käytettiin esimerkiksi vuosina 471–401 eaa. Vuosi jakautui 365 päivään ainakin 333 eaa. Jossain vaiheessa myöhemmin otettiin käyttöön aurinkokalenteri. Vuodessa oli 12 kuukautta ja kuukaudessa 30 päivää kussakin. Lisäksi oli 5 lisäpäivää, jotka oli sijoitettu 8. ja 9. kuukauden välille. Vuodesta 1000 AP lähtien on lisäpäivät sijoitettu vuoden loppuun. Vuonna 1079 jaa. uusi vuosi sidottiin kevätpäiväntasaukseen. Vuoden pituus oli 365 päivää, mutta tietyn ehdon täyttyessä lisättiin kuusi lisäpäivää. ==Lähteet== Luokka:Kalenterit
Burgebrach

Burgebrach on kunta Baijerissa, Etelä-Saksassa. Burgebrachissa on 7 019 asukasta (vuonna 2020), joista noin 2 000 asuu kunnan keskustassa. Burgebrachiin kuuluu yli kaksikymmentä pientä kylää, joista tunnetuin lienee Treppendorf, Euroopan suurimman musiikkikaupan, Musikhaus Thomannin ansiosta. Burgebrachin kunnanjohtajana toimii Johannes Maciejonczyk (CSU). Alueen postinumero on 96138. == Lähteet == == Aiheesta muualla == * Burgebrachin kotisivut Luokka:Baijerin kunnat Luokka:Oberfranken
American Eagle

American Eagle voi tarkoittaa seuraavia: *American Eagle Outfitters, yhdysvaltalainen vaateliikkeiden ketju *American Eagle Airlines, yhdysvaltalainen lentoyhtiö, nykyisin Envoy Air *American Gold Eagle, bullion- kultakolikko *North American Eagle, nopeusennätyksen tavoitteluun tehty auto
Võnnu

Võnnu () on pienkauppala ja entinen kunta Tartumaan maakunnassa Virossa. Vuoden 2017 kuntauudistuksessa Haaslavan, Mäksan ja Võnnun kunnat sekä kaksi Meeksin kunnan kylää (Järvselja ja Rõka) yhdistettiin Kastren kunnaksi. == Entinen kunta == Võnnun kunnan asukasluku oli 1 184 (2010), pinta-ala 232,63 neliökilometriä ja asukastiheys 5,1 asukasta neliökilometrillä. Haaslava, Mäksa, Vara ja Meeksi olivat Võnnun naapurikuntia. Etelässä kunta rajoittui Põlvan maakuntaan ja koillisessa Peipsijärveen. Kyyjärvi oli Võnnun ystävyyskunta. === Väestö === Vuonna 2011 Võnnun kunnassa oli 1 141 asukasta, joista 1 095 (96,0 %) oli virolaisia, 33 (2,9 %) venäläisiä ja 12 (1,1 %) muita kansallisuuksia. == Lähteet == == Aiheesta muualla == Luokka:Kastre Luokka:Viron pienkauppalat Luokka:Viron entiset kunnat
JetBlue Airways

JetBlue Airways on yhdysvaltalainen JetBlue Airways Corporationin () vuonna 2000 perustama halpalentoyhtiö. Yhtiön pääkonttori sijaitsee New Yorkissa. Yhtiön tärkein lentoasema on John F. Kennedyn kansainvälinen lentoasema New Yorkissa. Muita yhtiölle tärkeitä lentoasemia ovat Long Beachin, Ft. Lauderdalen, Washington Dullesin, Oaklandin sekä Boston Loganin lentoasemat. == Laivasto == === Nykyinen laivasto === Toukokuussa 2023 JetBlue Airwaysin laivasto koostuu seuraavista konetyypeistä. Laivaston keski-ikä on 12,6 vuotta. JetBluen Airwaysin laivasto Konetyyppi Lukumäärä Tilauksia Matkustajapaikkoja Huomautuksia Airbus A220-300 16 84 140 Korvaa Embraer 190 -koneet. Airbus A320-200 130 — 150 162 Airbus A321-200 63 — 159 200 Airbus A321neo 18 39 160 200 Airbus A321LR 6 11 138 Airbus A321XLR — 11 vahv. myöh. Embraer 190 48 — 100 Konetyypin ensimmäinen käyttäjä. Poistuu laivastosta vuoteen 2026 mennessä. Korvataan Airbus A220-300 -koneilla. Yhteensä 281 145 == Lähteet == == Aiheesta muualla == * Jetblue Airways Luokka:Yhdysvaltalaiset lentoyhtiöt Luokka:Halpalentoyhtiöt
Daymond Langkow

Daymond Langkow (s. 27. syyskuuta 1976 Edmonton, Alberta) on kanadalainen uransa päättänyt jääkiekkohyökkääjä, joka pelasi urallaan yli 1000 NHL- ottelua. ==Ura== 180-senttinen Langkow on Tampa Bay Lightningsin vuoden 1995 ensimmäisen kierroksen varaus. WHL:ssä hurjia pistemääriä tykittänyt keskushyökkääjä pääsi pelaamaan NHL:ssä kaudella 1995–1996, jolloin pääsi kentälle neljässä ottelussa. Seuraavalla kaudella hän kuului jo joukkueen vakiokokoonpanoon. 12\. joulukuuta 1998 Langkowin uudeksi seuraksi tuli Philadelphia Flyers, kun Lightning vaihtoi hänet ja Mikael Renbergin Chris Grattoniin ja Mike Sillingeriin. Philadelphiassa Langkow pelasi kolme kautta, joiden aikana hän teki yhteensä 127 tehopistettä. 2. heinäkuuta 2001 Langkow siirtyi Phoenix Coyotesiin. Kolmen onnistuneen Phoenix-kauden jälkeen Langkow siirtyi Calgary Flamesiin syksyllä 2005. Kaudeksi 2011–2012 hän palasi Phoenixiin, jossa päätti uransa keväällä 2012. ==Muuta== Langkow on Jääkiekon SM-liigassakin pelanneen Scott Langkown pikkuveli. == Henkilökohtaiset saavutukset == *Valittiin WHL:n tähdistöotteluun 1995 *Pelle Lindbergh Memorial palkinto 1998–1999 ==Tilastot== 1991–1992 Tri-City Americans WHL 1 0 0 0 0 -- -- -- -- -- 1992–1993 Tri-City Americans WHL 65 22 42 64 96 4 1 0 1 4 1993–1994 Tri-City Americans WHL 61 40 43 83 174 4 2 2 4 15 1994–1995 Tri-City Americans WHL 72 67 73 140 142 17 12 15 27 52 1995–1996 Tri-City cans WHL 48 30 61 91 103 11 14 13 27 20 JMM 5 3 3 6 2 1995–1996 Tampa Bay Lightning NHL 4 0 1 1 0 -- -- -- -- -- 1996–1997 Adirondack Red Wings AHL 2 1 1 2 0 -- -- -- -- -- 1996–1997 Tampa Bay Lightning NHL 79 15 13 28 35 -- -- -- -- -- 1997–1998 Tampa Bay Lightning NHL 68 8 14 22 62 -- -- -- -- -- 1998–1999 Cleveland Lumberjacks IHL 4 1 1 2 18 -- -- -- -- -- 1998–1999 Tampa Bay Lightning NHL 22 4 6 10 15 -- -- -- -- -- 1998–1999 Philadelphia Flyers NHL 56 10 13 23 24 6 0 2 2 2 1999–2000 Philadelphia Flyers NHL 82 18 32 50 56 16 5 5 10 23 2000–2001 Philadelphia Flyers NHL 71 13 41 54 50 6 2 4 6 2 2001–2002 Phoenix Coyotes NHL 80 27 35 62 36 5 1 0 1 0 2002–2003 Phoenix Coyotes NHL 82 20 32 52 56 -- -- -- -- -- 2003–2004 Phoenix Coyotes NHL 81 21 31 52 40 -- -- -- -- -- 2005–2006 Calgary Flames NHL 82 25 34 59 46 7 1 5 6 6 2006–2007 Calgary Flames NHL 81 33 44 77 44 -- -- -- -- -- 2007–2008 Calgary Flames NHL 80 30 35 65 19 7 3 2 5 0 2008–2009 Calgary Flames NHL 73 21 28 49 20 6 0 3 3 2 2009–2010 Calgary Flames NHL 72 14 23 37 30 -- -- -- -- -- 2010–2011 Calgary Flames NHL 4 0 1 1 0 -- -- -- -- -- 2011–2012 Phoenix Coyotes NHL 73 11 19 30 14 16 1 6 7 4 NHL yhteensä 1090 270 402 672 547 75 15 29 44 43 ==Lähteet== * * * ==Aiheesta muualla== * Luokka:Kanadalaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1976 syntyneet Luokka:Elävät henkilöt
Albert Hammond (nuorempi)

Albert Louis Hammond (s. 9. huhtikuuta 1980 Los Angeles, Kalifornia) on yhdysvaltalainen muusikko, joka tunnetaan parhaiten newyorkilaisen rockyhtye The Strokesin kitaristina. Hän on myös julkaissut neljä sooloalbumia, Yours To Keep (2006), ¿Cómo Te Llama? (2008), Momentary Masters (2015) ja Francis Trouble (2018). Osittain argentiinalainen Hammond nuorempi on laulaja Albert Hammondin poika. Pojan ollessa kolmentoista, isä lähetti hänet yksityiskouluun Sveitsiin. Siellä hän tapasi Julian Casablancasin, tulevan yhtyekumppaninsa. Vuonna 1998 Hammond muutti Los Angelesista New Yorkiin. Siellä hän tapasi nuoruudenystävä Julian Casablancasin, jonka yhtye The Strokes oli vailla kitaristia. Yhtye soittaa nykyäänkin samalla kokoonpanolla, eli Hammondin lisäksi laulaja Julian Casablancas, kitaristi Nick Valensi, basisti Nikolai Fraiture sekä rumpali Fabrizio Moretti. Nykyään Hammond on kihloissa The Pierces-yhtyeessä vaikuttavan Catherine Piercen kanssa. Hän levytti kaksi ensimmäistä sooloalbumia Rough Trade Recordsille ja sen jälkeen AHJ -EP:n hänen yhtyekumppaninsa Casablancasin omistamalle Cult Records -yhtiölle. Viimeisin albumi, Francis Trouble on levytetty Red Bull Recordsille. Vuoden 2019-alussa Hammond julkaisi "Fast Times"-singlen, jonka musiikkivideo on Francis Trouble -kiertueen lopetus. == Musiikki ja sooloura == Vaikka Hammond tunnetaan lähinnä rytmikitaristina, hän soittaa myös sooloja. Yleensä Hammond käyttää valkoista Fender Stratocasterin kitaraa, mutta on nähty soittavan Nick Valensin Les Paul juniorilla. Yhtyeen laulaja Julian Casablancas kirjoittaa suurimman osan kappaleista, mutta Hammond osallistuu myös välillä kirjoittamiseen. Kaksikko on kirjoittanut yhdessä muun muassa kappaleen ”Automatic Stop”. Hammond on tehnyt muutaman, lähinnä instrumentaalisen kappaleen (osa niistä on päätynyt Hammondin soololevylle, tosin eri nimellä ja paranneltuna). Eräs kappaleista kuullaan The Strokesin kuvaamalla kiertuevideolla, joka on nimeltään ”In Transit”. Hammond kirjoitti kappaleen ajatellen sen pääsevän The Strokesin levylle, mutta muu yhtye ei halunnut sitä. Yhtyeen ensimmäinen yhdessä levytetty kappale, ”Elephant Song” on myös Hammondin kirjoittama. Tätä kappaletta ei kuulla millään levyllä, mutta siitä on studioversio ja sitä soitettiin yhtyeen ensimmäisillä keikoilla. == Aiheesta muualla == * The Strokesin virallinen kotisivu * Luokka:Yhdysvaltalaiset kitaristit Luokka:Vuonna 1980 syntyneet Luokka:Elävät henkilöt
ETA

ETA voi tarkoittaa seuraavia asioita: * Euroopan talousalue (ETA), yhteismarkkina-alue * ETA, entinen baskien separatistijärjestö Espanjassa * burakulaiset, vanhalta nimitykseltään eta, Japanin suurin vähemmistöryhmä * eeta, kreikkalaisen kirjaimiston seitsemäs kirjain (Η, η) * arvioitu saapumisaika, lyh. ETA, (engl. Estimated Time of Arrival), muun muassa liikenteessä käytetty käsite * ETA SA, sveitsiläinen kelloja ja niiden koneistoja valmistava yritys * eTA (Electronic Travel Authorization), eri maissa kuten Kanadassa käytetty sähköinen matkustajien tunnistusjärjestelmä (kts. sähköinen matkustuslupajärjestelmä, engl. Electronic System for Travel Authorization) Luokka:Seulonnan keskeiset artikkelit
TANS Perú

TANS Peru (Transportes Aéreos Nacionales de Selva) oli vuonna 1963 perustettu perulainen lentoyhtiö. Yhtiö lensi kotimaan reittilentoja ja sen pääkenttänä oli Liman Jorge Chávezin kansainvälinen lentoasema. 7. tammikuuta 2006 yhtiö menetti toimilupansa. Yhtiö toimi vuoteen 1999 Perun ilmavoimien alaisuudessa ja saman vuoden elokuussa se siirtyi toimimaan siviiliyhtiönä. == Laivasto == Yhtiön laivasto koostui kahdesta Boeing 737-200 -koneesta (joista toinen tuhoutui lento-onnettomuudessa elokuussa 2005) == Onnettomuuksia == * 9.1.2003 TANS Perun lento 222 törmäsi vuoreen Chiclayon lähistöllä * 23.8.2005 TANS Perun lento 204 tuhoutui Pucallpan lähistöllä Luokka:Entiset perulaiset lentoyhtiöt
Musikhaus Thomann

pienoiskuva|Harley Benton -mandoliini, soitin on ostettu Thomannilta. Musikhaus Thomann on saksalainen musiikkiliike, joka myy soittimia ja esitystekniikkaa sekä tarjoaa av-laitteistojen ja järjestelmien suunnittelu- ja asennuspalveluja mm. teattereille ja hotelleille. Yritys sijaitsee Etelä- Saksassa, Burgebrachin kunnassa, Treppendorfin kylässä. Yrityksen perusti aiemmin muun muassa keikkamuusikkona työskennellyt Hans Thomann (senior) vuonna 1954. Yritys rakentui pikkuhiljaa Thomannin perheen kotitaloon, joka on edelleen yritystoiminnan keskipiste, vaikkakin yritys on sittemmin ostanut itselleen runsaasti kasvutilaa muuttaen naapuriasuntoja liiketiloiksi ja rakentaen lähialueen pelloille varastoja, toimistorakennuksen sekä logistiikkakeskuksen. Vuodesta 1990 yrityksen johtajana ja sittemmin myös ainoana omistajana on ollut hänen vanhin poikansa, Hans Thomann jr. Yritys on viimeisen kymmenen vuoden aikana kasvanut nopeasti myynniltään Euroopan suurimmaksi musiikkiliikkeeksi. Vuonna 2004 Musikhaus Thomann valittiin Baijerin viidenkymmenen menestyksekkäimmän yrityksen joukkoon. Musikhaus Thomannin asiakasrekisterissä on yrityksen oman ilmoituksen mukaan yli 5 850 000 asiakasta. Thomannin lähettämö laittaa matkaan joka arkipäivä yli 3 300 pakettia ympäri Eurooppaa. Yrityksessä on 960 työntekijää. Suurin osa myynnistä tapahtuu internet-kaupan kautta. Internet-sivujen lisäksi yrityksen tärkein markkinointikanava on asiakkaille jaettava mainoslehtinen "Hot Deals", joka on ilmestynyt vuodesta 1992 asti. Tällä hetkellä Hot Dealsia julkaistaan saksaksi, englanniksi, suomeksi, ranskaksi ja espanjaksi. Thomannilla on myös lukuisia omia tuotemerkkejä, joita he hankkivat niin kutsutuilta OEM- valmistajilta, jotka valmistavat samaa laitetta usealle eri merkille. Thomannin omiin tuotemerkkeihin lukeutuvat mm. Harley Benton, Lead Foot, Stairville, Millenium, The SSSnake, The t.Akustik, Thomann, t.Amp, The Box, t.Racks, Thon, t.Mix, T.bone ja Swissonic. Thomann myy myös muiden kitaravalmistajien tuotteita kuten Gibsonin, Fenderin, Ibanezin, B.C. Richin ja Yamahan. Lisäksi Thomannilla on mm. Denonin laaja DJ-laitevalikoima sekä PA-laitteita, kuten QSC ja DBX. ==Lähteet== ==Aiheesta muualla== *Yrityksen suomenkieliset kotisivut Luokka:Saksalaiset yritykset
Stefano Fiore

Stefano Fiore (s. 17. huhtikuuta 1975 Cosenza, Italia) on italialainen jalkapalloilija, pelipaikaltaan keskikenttäpelaaja. Fiore edusti seuraurallaan Cosenzaa, Parmaa, Padovaa, Chievoa, Udinesea, Laziota, espanjalaista Valenciaa, Fiorentinaa, Torinoa, Livornoa ja Mantovaa. Fiore pelasi Italian maajoukkueessa 38 ottelua ja teki kaksi maalia vuosina 2000–2004. Hän edusti Italiaa EM-kisoissa vuosina 2000 ja 2004. == Lähteet == == Aiheesta myös == * Fiore AC Mantovan virallisilla sivuilla Luokka:Italialaiset jalkapalloilijat Luokka:Vuonna 1975 syntyneet Luokka:Elävät henkilöt
Rob Niedermayer

Rob W. Niedermayer (s. 28. joulukuuta 1974 Cassiar, Brittiläinen Kolumbia) on entinen kanadalainen jääkiekkoilija, joka on pelannut pitkän uran NHL- liigassa. Hän on pelipaikaltaan oikea laitahyökkääjä. Uransa viimeisenä vuotena Niedermayer edusti Sveitsin National League A:ssa pelaavaa HC Luganoa. ==Ura== Niedermayer pelasi juniorivuotensa WHL-seura Medicine Hat Tigersissä. Florida Panthers varasi hänet NHL:ään vuoden 1993 varaustilaisuuden ensimmäisellä kierroksella numerolla viisi. Niedermayer nousi Floridan pelaavaan kokoonpanoon heti kaudella 1993–1994. 23\. kesäkuuta 2001, kahdeksan kauden ja 266 Panthers-tehopisteen jälkeen Niedermayer siirrettiin Calgary Flamesiin yhdessä toisen kierroksen varausoikeuden kanssa vaihdossa Valeri Bureen ja Jason Wiemeriin. Calgaryssä Niedermayer ei viihtynyt pitkään, ja jo vuonna 2003 hänen uudeksi osoitteekseen tuli Mighty Ducks of Anaheim (nykyinen Anaheim Ducks). Kaudella 2002–2003 Niedermayer auttoi Mighty Ducksin ensimmäistä kertaa seuran historiassa Stanley Cupin finaaliin. Voitto karkasi tuolloin käsistä seitsemännessä pelissä. Kaudella 2006–2007 Anaheim Ducksiksi muuttunut joukkue, johon kuuluivat nyt molemmat Niedermayerin veljekset (Scott Niedermayer, toimi kapteenina), eteni finaaliin ja peittosi Ottawa Senatorsin taistelussa Stanley Cupista. == Tilastot == 1990–1991 Medicine Hat Tigers WHL 71 24 26 50 8 12 3 7 10 2 1991–1992 Medicine Hat Tigers WHL 71 32 46 78 77 4 2 3 5 2 1992–1993 Medicine Hat Tigers WHL 52 43 34 77 67 – – – – – JMM 7 0 2 2 2 1993–1994 Florida Panthers NHL 65 9 17 26 51 – – – – – 1994–1995 Medicine Hat Tigers WHL 13 9 15 24 14 – – – – – 1994–1995 Florida Panthers NHL 48 4 6 10 36 – – – – – 1995–1996 Florida Panthers NHL 82 26 35 61 107 22 5 3 8 12 1996–1997 Florida Panthers NHL 60 14 24 38 54 5 2 1 3 6 1997–1998 Florida Panthers NHL 33 8 7 15 41 – – – – – 1998–1999 Florida Panthers NHL 82 18 33 51 50 – – – – – MM 10 2 1 3 8 1999–2000 Florida Panthers NHL 81 10 23 33 46 – – – – – 2000–2001 Florida Panthers NHL 67 12 20 32 50 4 1 0 1 6 2001–2002 Calgary Flames NHL 57 6 14 20 49 – – – – – 2002–2003 Calgary Flames NHL 54 8 10 18 42 – – – – – 2002–2003 Mighty Ducks of Anaheim NHL 12 2 2 4 15 21 3 7 10 18 2003–2004 Mighty Ducks of Anaheim NHL 55 12 16 28 34 – – – – – MM 9 2 4 6 22 2004–2005 Ferencváros Unkari 5 2 1 3 14 – – – – – 2005–2006 Mighty Ducks of Anaheim NHL 76 15 24 39 89 16 1 3 4 10 2006–07 Anaheim Ducks NHL 82 5 11 16 77 21 5 5 10 39 2007–08 Anaheim Ducks NHL 78 8 8 16 54 2 0 0 0 0 2008–09 Anaheim Ducks NHL 79 14 7 21 42 13 0 3 3 12 2009–10 New Jersey Devils NHL 71 10 12 22 45 5 0 0 0 6 2010–11 Buffalo Sabres NHL 71 5 14 19 22 7 1 3 4 2 2011–12 HC Lugano NLA 14 2 4 6 12 – – – – – 13 kautta yhteensä NHL 1153 186 283 469 904 116 18 25 43 111 ==Lähteet== * * == Aiheesta muualla == * Rob Niedermayer Anaheim Ducksin virallisella sivustolla * Rob Niedermayer Jatkoaika.comissa Luokka:Kanadalaiset jääkiekkoilijat Luokka:Florida Panthersin varaamat pelaajat Luokka:Vuonna 1974 syntyneet Luokka:Elävät henkilöt
Sepseskaf

Sepseskaf hallitsi Egyptiä vuosina 2503–2498 eaa. Hän saattoi olla Egyptin neljännen dynastian viimeinen faarao, ellei hänen seuraajanaan sitten ollut eräs Djedefptah, jonka olemassaolosta on viitteitä kirjallisuudessa. Sepseskaf poikkesi perinteistä ja rakennutti hautapaikakseen tasakattoisen mastaban Saggaraan, eikä pyramidia kuten esi-isänsä. Mastaba oli suuri, lähes sata kertaa 75 metriä, ja pohjois-etelä-suunnassa.King Sepseskaf Tour Egypt == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Force majeure

Force majeure (Otavan Iso tietosanakirja, Otava 1967, osa 10, palsta 454, ) eli ylivoimainen este tai tapahtuma on sopimusoikeudessa käytettävä termi, joka tarkoittaa sopimuksen osapuolista riippumatonta, odottamatonta poikkeuksellista tapahtumaa, joka estää sovitun velvollisuuden täyttämisen. Ylivoimainen este on esimerkiksi hirmumyrsky, kapina, liikekannallepano, maanjäristys, meteoriitti, tulivuorenpurkaus, sota sekä suorituksen estävä viranomaisen toimi, kuten tuontikielto ja takavarikko.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 1090–1092. Rahavelvoitteiden yhteydessä myös maksuliikenteen tai yleisen liikenteen keskeytys katsotaan ylivoimaiseksi esteeksi.Kauppalaki, 355/1987, 57 §; korkolaki, 633/1982, 10 §; velkakirjalaki, 622/1947, 7 §. Lakko ei sen sijaan ole ylivoimainen este, ellei sopimuksessa ole tällaista ehtoa. Poikkeuksen tekee kuitenkin yleislakko. Kustannustason nousu ja inflaatio jäävät käsitteen ulkopuolelle, ellei niitä ole otettu mukaan sopimusehtojen vastuunrajoituslausekkeisiin. Ylivoimaisen esteen lähikäsitteitä ovat mahdottomuus ja liikavaikeus. Mahdottomuus on sopimussuorituksen estävä häiriö, jonka yhteydessä ei kiinnitetä huomiota syihin, vaan vain vaikutuksiin. Liikavaikeus ei estä suoritusta, mutta aiheuttaa kohtuuttomia vaikeuksia. Asiaan liittyviä käsitteitä ovat myös sopimuksen sovittelu ja sosiaalinen suorituseste. Ylivoimaisen esteen tärkein oikeusvaikutus on se, että siihen vetoamalla osapuoli voi kokonaan vetäytyä sopimuksesta tai hän saa lykkäystä velvoitteidensa täyttämiseen. Se rajoittaa myös vahingonkorvausvastuuta, ja rahavelallinen vapautuu sen perusteella viivästyskorosta ja viivästyksen aikaisesta valuuttakurssiriskistä. ==Lähteet== Luokka:Kauppaoikeus Luokka:Ranskankieliset sanat ja sanonnat Luokka:Seulonnan keskeiset artikkelit
Divisioonan määrävahvuus

Divisioonan määrävahvuus oli määritelty ennen talvisotaa vuonna 1939 seuraavanlaiseksi. ==Kalusto== Määrävahvuisessa divisioonassa vuonna 1939 olisi pitänyt olla muun muassa: Jorma Järventaus jne: "Suomi sodassa" s.132 *Henkilöstöä: 14 200 *Kenttätykkejä: 24 (76 mm kanuuna) *Kenttätykkejä: 12 (122 mm haupitsi) *Panssarintorjuntatykkejä: 12 (37 mm) *Kranaatinheittimiä: 12 (81 mm) *Konekiväärejä: 112 (7,62 mm) *Pikakiväärejä: 250 (7,62 mm) *Konepistooleja: 250 (9,00 mm) *Kiväärejä: 11 000 (7,62 mm) *Hevosia: 3 200 *Moottoriajoneuvoja: 46 Käytännössä Suomen Armeijan kalustotilanne oli siinä määrin heikko, että mainittuja määrävahvuuksia ei saavutettu yhdenkään YH:ssa perustetun divisioonan osalta. ==Yksiköt== Määrävahvuiseen Divisioonaan kuului vuonna 1939 muun muassa seuraavat yksiköt (numerointi suluissa): ===Esikunta=== *Esikunta *Esikuntakomppania ===Taisteluyksiköt=== *Jalkaväkirykmentti, jonka numero oli kolme kertaa divisioonan numero, esimerkiksi 13. divisioonan JR 39 *Jalkaväkirykmentti (yhtä pienempi eli JR 38) *Jalkaväkirykmentti (yhtä pienempi eli JR 37) *Kenttätykistörykmentti, jonka numero oli sama kuin Divisioonan numero *Kevyt osasto, jonka numero oli sama kuin Divisioonan numero ===Muut aselajijoukot=== *Pioneerikomppania x 2, jotka numeroitiin esimerkkidivisioonassa 13 x 2 ja yksi alaspäin eli Pion.K. 26 ja Pion.K. 25. *Viestikomppania, jolla oli divisioonansa numero (esimerkissä 13.VK). *Linjanrakennuskomppania, jolla oli Divisioonansa numero (esimerkissä 13.LRak.K) ===Huollon yksiköt=== *Talouskomppania **Toimitusjoukkue **Paikallishankintajoukkue **Muonitusjoukkue **Varusjoukkue **Teurastusjoukkue *Ampumatarvikevarastokomppania **Toimitusjoukkue **Jalkaväen ampumatarvikejoukkue **Tykistön ampumatarvikejoukkue **Kaasusuojelutarvikejoukkue *Ampumatarvikekolonna *Liikennekomppania **Toimitusjoukkue **6 liikennepartiota **Tienkorjausjoukkue **Kaasusuojelujoukkue *1–4 Kuormastokomppaniaa *Kenttäsairaala *Eläinlääkintäkomppania *Työasevarasto-osasto *Kenttäpostikonttori ==Intendentuurivarustus== Intendentuurivarustukseen kuuluvien varusteiden osalta divisioonan määrävahvuudet jäivät lähes kaikilta osiltaan erittäin puutteelliseksi. Mainittuun varustukseen kuuluivat muun muassa vaatetus- ja muut varusesineet sekä esimerkiksi ruoanvalmistuksen kalusto. Sodan aikana tuli käyttöön puutteellisen varustuksen nimitys Malli Cajander. ==Divisioonan sotavarustuksen arvo== Perushankintaohjelmassa vuodelta 1939 jalkaväkidivisioonan sotavarustuksen arvoksi laskettiin noin 101 miljoonaa tuolloista markkaa. Vuoden 2006 rahaksi muutettuna kyseessä on noin 30 miljoonan euron summa. ==Katso myös== *Suomalaisen divisioonan määrävahvuus (jatkosota) == Lähteet == * * * === Viitteet === Luokka:Talvisodan suomalaiset divisioonat
LATAM Brasil

LATAM Brasil (vuoteen 2016 TAM Linhas Aéreas) on LATAM Airlines Groupiin kuuluva brasilialainen vuonna 1961 perustettu lentoyhtiö, jonka kotikenttä sijaitsee São Paulossa. Se on maan suurin kotimaan- ja ulkomaanlentoja lentävä yhtiö. LATAM Brasil on listattu Bovespaan ja New Yorkin pörssiin nimellä "TAM". TAM Linhas Aéreas ja chileläinen LAN Airlines yhdistyivät vuonna 2012 muodostaen LATAM-yritysryhmän. Vuonna 2015 ilmoitettiin, että molemmat brändit yhdistetään LATAM-nimen alle. == Laivasto == TAM Linhas Aereasin laivasto huhtikuussa 2016: *27 Airbus A319-100 *83 Airbus A320-200 *30 Airbus A321-200 *03 Airbus A350-900 *14 Boeing 767-300ER *10 Boeing 777-300ER ===Tilaukset=== *03 Airbus A319-100 *14 Airbus A320-200 *22 Airbus A320neo *21 Airbus A321-200 *13 Airbus A350-900 *12 Airbus A350-1000 *06 Boeing 767-300ER ==Onnettomuudet== * 17. heinäkuuta 2007 TAM Linhas Aéreasin lento 3054 Porto Alegresta São Pauloon liukui laskeutuessaan kiitotieltä pois törmäten hangaariin ja bensa-asemaan Congonhas-São Paulon kansainvälisellä lentoasemalla. 199 kuolonuhria (12 ihmistä maassa). ==Lähteet== ==Aiheesta muualla== *TAM Linhas Aéreas Luokka:Brasilialaiset lentoyhtiöt Luokka:Kansalliset lentoyhtiöt
TAM

Tam voi tarkoittaa seuraavia asioita: *TAM, Tanque Argentino Mediano, argentiinalainen panssarivaunu *TAM, LATAM Brasil -lentoyhtiön kutsukoodi *TaM, taiteen maisteri *Tam, leijona Tampereen eläintarhassa 1964-1972 *Tam, sukunimenä: ** Alan Tam (s. 1950), hongkongilainen muusikko ja näyttelijä
F. R. David

F. R. David, oikealta nimeltään Elli Robert Fitoussi, (s. 1. tammikuuta 1947 Menzel Bourguiba, Ranskan Tunisia) on ranskalainen laulaja, joka oli erityisesti 1980-luvulla uransa huipulla. Hänet tunnetaan aurinkolaseista ja valkoisesta Fender Stratocaster -kitarasta. Hänen tunnetuin kappaleensa on vuonna 1982 levytetty ”Words”. == Julkaisut == === Albumit === * Words (1982) * Long Distance Flight (1984) * Reflections (1987) * Voices of the Blue Planet (1998) * Words – '99 Version (1999) * The Wheel (2007) * Numbers (2009) * Midnight Drive (2013) === Singlet === * "Words" (1982) * "Pick Up the Phone" (1982) * "Music" (1983) * "I Need You" (1983) * "Gotta Get a Move On" (1983) * "Play a Little Game" (1983) * "Rock Fame" (1983) * "Sand Dunes" (1983) * "Dream Away" (1984) * "Sahara Night" (1986) * "Don't Go" (1987) * "Words '91" (1991) * "I'll Try to Love Again" (1992) ==Lähteet== Luokka:Ranskalaiset laulajat Luokka:Vuonna 1947 syntyneet Luokka:Elävät henkilöt
1-pentanoli

1-pentanolin kemiallinen kaava on C5H12O ja rakennekaava CH3(CH2)3CH2OH. 1-pentanolista käytetään myös nimityksiä n-amyylialkoholi, n-butyylikarbinoli ja n-pentyylialkoholi. Se kuuluu primääristen alkoholien aineryhmään, sillä alkoholin OH-ryhmää kantava hiiliatomi on liittyneenä vain yhteen hiiliatomiin. 1-pentanoli on normaaliolosuhteissa väritön neste, jolla tunnusomainen haju. 1-pentanolin moolimassa on 88,2 g/mol, sulamispiste −79 °C, kiehumispiste 138 °C, suhteellinen tiheys 0,8 g/cm3 (vesi = 1,0 g/cm3), leimahduspiste 33 °C c.c., itsesyttymislämpötila 300 °C ja CAS-numero 71-41-0. 1-pentanolia esiintyy useiden kasvien tuoksuissa kuten esimerkiksi lukuisissa kämmekkäkasvien (Orchidaceae) ja kaktuskasvien(Cactaceae) heimojen lajeissa. 1-pentanoli toimii myös semiokemikaalina eliöiden viestinnässä. 1-pentanoli on pentanolin (C5H11OH) isomeerinen muoto. == Valmistus ja käyttö == 1-pentanolia valmistetaan pääasiassa katalyyttisellä buteenin hydroformylaatiolla. Hydroformylaatiossa muodostuu valeraldehydiä, joka pelkistetään vedyttämällä 1-pentanoliksi. Katalyytteinä käytetään koboltti- tai rodiumyhdisteitä. 1-pentanolia käytetään liuottimena, vaahdotusprosessien apuaineena, fosforihapon ja metallikloridien erotus- ja puhdistusprosesseissa, nestekiteiden valmistuksessa ja useiden yhdisteiden, kuten pentyyliestereiden, isoindoliinijohdannaisten, pyridiini- ja pyratsiinijohdannaisten ja aromiaineiden valmistukseen.Anthony J. Papa: Amyl Alcohols, Kirk-Othmer Encyclopedia of Chemical Technology, John Wiley & Sons, New York, 2003. Viitattu 13.4.2013Peter Lappe & Thomas Hofmann: Pentanols, Ullmann’s Encyclopedia of Industrial Chemistry, John Wiley & Sons, New York, 2011. Viitattu 13.4.2013 == Katso myös == *2-pentanoli *3-pentanoli *2-metyyli-1-butanoli *3-metyyli-1-butanoli *2-metyyli-2-butanoli *3-metyyli-2-butanoli *2,2-dimetyyli-1-propanoli == Lähteet == == Aiheesta muualla == * *PubChem: 1-Pentanol *Human Metabolome Database (HMDB): 1-Pentanol *Food Database (FooDB): 1-Pentanol *ChemBlink: 1-Pentanol *Dr. Duke's Phytochemical and Ethnobotanical Databases: 1-Pentanol *Pherobase: Floral Compound – 5OH *Pherobase: Semiochemical – 5OH Luokka:Primääriset alkoholit
VASP

Viação Aérea São Paulo S/A (suom. São Paulon lentoyhtiö) oli brasilialainen kotikenttäänsä São Paulossa pitänyt lentoyhtiö. Parhaimmillaan yhtiö oli markkinaosuudeltaan maan toiseksi suurin lentoyhtiö. Yhtiö lopetti lentotoimintansa vuonna 2005 menetettyään toimilupansa taloudellisten ongelmien seurauksena. Luokka:Entiset brasilialaiset lentoyhtiöt
Aitosudenkorennot

Aitosudenkorennot (Anisoptera), aikaisemmalta nimeltään erilaissiipiset, ovat sudenkorentojen toinen alalahko, toisen ollessa hentosudenkorennot (Zygoptera). Alalahkon lajit ovat keskikokoisia tai suuria hyönteisiä, joilla on kaksi siipiparia, pidentynyt takaruumis ja suuret silmät. Aitosudenkorennot erottaa hentosudenkorennoista helposti: siivet pidetään levossa useimmiten levitettyinä, verkkosilmät ovat suuret, ruumis on tukeva ja etu- ja takasiipien tyvet ovat erilaiset. Myös siipisuonitus on aitosudenkorennoilla erilaistuneempi. Kuten muutkin sudenkorennot, myös aitosudenkorennot ovat kaikki petoja. Toukkavaihe on kaikilla eurooppalaisilla lajeilla vedessä elävä, aikuiset ovat hyviä lentäjiä. Aitosudenkorennot ovat hentosudenkorentoja nuorempi ja suurempi alalahko. == Suomessa esiintyvät aitosudenkorennot== === Ukonkorennot (Aeshnidae) === *Etelänukonkorento (Aeshna mixta) *Ruskoukonkorento (Aeshna grandis) *Pohjanukonkorento (Aeshna caerulea) *Kirjoukonkorento (Aeshna cyanea) *Viherukonkorento (Aeshna viridis) *Siniukonkorento (Aeshna juncea) *Suoukonkorento (Aeshna subarctica) *Rannikkoukonkorento (Aeshna osiliensis) *Isoukonkorento (Aeshna crenata) *Karvaukonkorento (Brachytron pratense) * Sormusukonkorento (Anax parthenope) === Jokikorennot (Gomphidae) === *Aitojokikorento (Gomphus vulgatissimus) *Pihtijokikorento (Onychogomphus forcipatus) *Kirjojokikorento (Ophiogomphus cecilia) === Purokorennot (Cordulegastridae) === *Purokorento (Cordulegaster boltonii) === Kiiltokorennot (Corduliidae) === *Vaskikorento (Cordulia aenea) *Välkekorento (Somatochlora metallica) *Täpläkiiltokorento (Somatochlora flavomaculata) *Hoikkakiiltokorento (Somatochlora arctica) *Aapakiiltokorento (Somatochlora alpestris) *Tundrakiiltokorento (Somatochlora sahlbergi) *Liitokorento (Epitheca bimaculata) === Varsinaiset sudenkorennot (Libellulidae) suvuittain === ==== Hukankorennot (Libellula) ==== *Ruskohukankorento (Libellula quadrimaculata) *Litteähukankorento (Libellula depressa) *Sorjahukankorento (Libellula fulva) ==== Sinikorennot (Orthretum) ==== *Merisinikorento (Orthetrum cancellatum) *Hoikkasinikorento (Orthetrum coerulescens) ==== Lampikorennot (Leucorrhinia) ==== *Pikkulampikorento (Leucorrhinia dubia) *Isolampikorento (Leucorrhinia rubicunda) *Täplälampikorento (Leucorrhinia pectoralis) *Sirolampikorento (Leucorrhinia albifrons) *Lummelampikorento (Leucorrhinia caudalis) ==== Syyskorennot (Sympetrum) ==== *Tummasyyskorento (Sympetrum danae) *Verikorento (Sympetrum sanguineum) *Elokorento (Sympetrum flaveolum) *Lännensyyskorento (Sympetrum striolatum) *Punasyyskorento (Sympetrum vulgatum) == Aiheesta muualla == * Suomen sudenkorennot * Suomen sudenkorentoseura ry Luokka:Sudenkorennot Luokka:Seulonnan keskeiset artikkelit
Family Fun Fitness

thumb|250px|Euroopassa julkaistu Power Pad -ohjain, jota myytiin nimellä Family Fun Fitness. Family Fun Fitness (myös nimellä Family Trainer ja Power Pad) on Nintendo Entertainment System -pelikonsolille julkaistu nykyisiä tanssimattoja muistuttava peliohjain. Japanissa laite tunnetaan nimellä Family Trainer (ファミリートレーナー). Laitteen kehitti ja julkaisi Bandai. Laite on tunnettu eri nimillä eri markkinoilla sekä nimetty uudelleen Nintendon ostettua oikeudet siihen. Laite oli myynnissä nimellä Family Fun Fitness yhdysvalloissa ja nimettiin uudelleen Power Pad: Family Fun Fitness: Stadium Events julkaistiin myös uudelleen nimellä World Class Track Meet. Ohjain asetetaan lattialle, ja pelaaja astuu maton eri kohtiin liikuttaakseen pelihahmoa. Laite on kahdeksannäppäiminen. Spede Pasasen Speden Spelit -ohjelmassa kilpailtiin Familyn Fun Fitness -peliohjaimella Athletic World-peliä. Pelejä, jotka toimivat Family Fun Fitnesillä ovat Athletic World, Dance Aerobics, Short Order / Eggsplode, Stadium Events, Street Cop, Super Team Games ja World Class Track Meet. ==Lähteet== ==Aiheesta muualla== Luokka:Nintendon lisälaitteet Luokka:Kuntoilupelit Luokka:Videopeliohjaimet